**OBRAZLOŽENJE PRIJEDLOGA PRORAČUNA ZA 2024. I PROJEKCIJA ZA 2025.-2026.**

**II IZMJNE I DOPUNE PRORAČUNA OPĆINE LASTOVO**

**OPĆI DIO**

Proračun Općine Lastovo za razdoblje 2024. – 2026. godine izrađuje se temeljem članka 28.-37. Zakona o proračunu („Narodne novine“ br.144/21).

Polazište za izradu Prijedloga Proračuna za razdoblje 2024.- 2026. godine bile su Upute za izradu proračuna JLP(R)S za razdoblje 2024.-2026. godine koje je izradilo Ministarstvo financija zajedno sa Programom konvergencije RH za razdoblje 2024. – 2026. godine. Temeljem dobivenih uputa izrađene su i dostavljene Upute proračunskom korisniku za izradu prijedloga financijskog plana za 2024.-2026.

Izrada Proračuna Općine Lastovo za razdoblje 2024.- 2026. godine utemeljena je na Zakonu o proračunu („NN“ 144/21). Najznačajnije smjernice Zakona vezane za izradu proračuna:

* Proračun se donosi na drugoj razini ekonomske klasifikacije, tj. na razini skupine računskog plana. Donošenje proračuna na manje detaljnoj razini omogućilo je veću fleksibilnost u izvršavanju proračuna.
* Proračun se sastoji od općeg dijela, posebnog dijela i obrazloženja. Obrazloženje je definirano novim Zakonom o proračunu i postaje sastavni dio proračuna.
* Financijski plan proračunskog korisnika detaljno je propisan novim Zakonom i sadržajno se izjednačava sa sadržajem proračuna, sadrži iste dijelove kao i proračun: opći dio, posebni dio i obrazloženje.

Uz Proračun za 2024. godinu, predlažu se i Projekcije proračuna za razdoblje 2025.-2026.godine.

U Proračunu Općine Lastovo za 2024. godine i projekcije za 2025.-2026. godine u cijelosti je uključen financijski plan proračunskog korisnika – Dječjeg vrtića Biser Lastova, odnosno u Proračunu su prikazani i vlastiti prihodi proračunskog korisnika te rashodi koji se financiraju iz tih prihoda.

II. Izmjenama i dopunama mijenja se Proračun Općine Lastovo za 2024. godinu.

II. Izmjenama i dopunama Proračuna Općine Lastovo za 2024. godinu prihodi i primitci se planiraju u iznosu od 2.628.120,00 eura dok su rashodi i izdaci za 2024. godinu planirani u iznosu od 2.816.470,00 eura. Razlika od 188.350,00 eura se planira pokriti prenesenim viškom prihoda iz 2023. godine.

**A.RAČUN PRIHODA I RASHODA**

**PRIHODI**

Prihodi i primitci Proračuna za 2024. godinu prema ekonomskoj klasifikaciji obuhvaćaju prihode poslovanja i prihode od prodaje nefinancijske imovine.

II. Izmjenama i dopunama Proračuna Općine Lastovo za 2024. godinu planiraju se prihodi u iznosu od 2.628.120,00 EUR što je za 15% više u odnosu na Plan za 2024. godinu.

U nastavku se daje pregled planiranih prihoda koji se povećavaju II. Izmjenama i dopunama Proračuna za 2024. godinu

|  |  |  |  |  |  |
| --- | --- | --- | --- | --- | --- |
| **Razred** | **Skupina** | **Naziv prihoda** | **Plan 2024.** | **II Izmjena za 2024.** | **povećanje** |
|  |  | **PRIHODI UKUPNO** | **2.283.220,00** | **2.628.120,00** | **344.900,00** |
| **6** |  | **Prihodi poslovanja** | **2.018.220,00** | **2.363.120,00** | **344.900,00** |
|  | 61 | Prihodi od poreza | 468.546,00 | 490.146,00 | 21.600,00 |
|  | 63 | Pomoći iz inozemstva i od subjekata unutar općeg proračuna | 1.348.520,00 | 1.671.820,00 | 323.300,00 |
|  | 64 | Prihodi od imovine | 74.700,00 | 74.700,00 |  |
|  | 65 | Prihodi od upravnih pristojbi, pristojbi po posebnim propisima i naknada | 100.000,00 | 125.954,00 |  |
|  | 66 | Prihodi od prodaje proizvoda i robe, pruženih usluga, prihodi od donacija | 1.500,00 | 0,00 |  |
|  | 68 | Kazne, upravne mjere i ostali prihodi | 400,00 | 500,00 |  |
| **7** |  | **Prihodi od prodaje nefinancijske imovine** | **200,00** | **265.00,00** |  |
|  | 71 | Prihodi od prodaje ne proizvedene dugotrajne imovine |  | 200.000,00 |  |
|  | 72 | Prihodi od prodaje proizvedene dugotrajne imovine | 200,00 | 65.000,00 |  |

**Skupina 61** – Prihodi od poreza su najznačajnija vrsta prihoda Općine Lastovo, a za 2024. godinu planirani su u iznosu od 468.546,00 eura. Ovim Izmjenama i dopunama se povećavaju na 490.146,00 eura.

Budući da su prihodi od poreza na dohodak veći nego što je planirano isti se povećavaju.

**Skupina 63** – Pomoći iz inozemstva i od subjekata unutar općeg proračuna planirani su u iznosu od 1.348.520,00 EURa. Tekuće pomoći su znatno manje nego u prošloj godini. Ovim Izmjenama i dopunama se povećavaju na 1.671.820,00 eura, na osnovu novih pomoći iz Proračuna RH, te proračuna Županije.

|  |  |  |  |
| --- | --- | --- | --- |
|  |  |  |  |

**Skupina 64** – Prihodi od imovine planirani su u iznosu od 74.700,00 eura, te nema izmjena.

|  |  |  |  |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Skupina 65** – Prihodi od administrativnih pristojbi, pristojbi po posebnim propisima i naknada planirani su u iznosu od 125.954,00 eura te nema izmjena. Unutar ove skupine prihoda nalaze se i prihodi proračunskog korisnika a odnose se na sufinanciranje boravka djece od strane roditelja.

**Skupina 68** – Kazne, upravne mjere i ostali prihodi planirani su u 2024. godini u iznosu od 500,00 eur te nema izmjena.

|  |  |  |  |
| --- | --- | --- | --- |
|  |  |  |  |
|  |  |  |  |

**Skupina 71** – Prihodi od prodaje nefinancijske imovine planiraju se u iznosu od 200.000,00 eura a odnose se na prihode od prodaje građevinskog zemljišta te nema izmjena.

**Skupina 72** – Prihodi od prodaje proizvedene dugotrajne imovine planiraju se u iznosu od 65.000,00 eura, a odnose se na prodaju građevinskih objekata te nema izmjena.

**RASHODI**

Prijedlogom II. Izmjena i dopuna Proračuna Općine Lastovo za 2024. godinu planiraju se rashodi u iznosu od 2.816.470,00 EUR.

U nastavku se daje pregled planiranih rashoda za 2024. godinu u odnosu na I. Izmjene i dopune Proračuna Općine Lastovo za 2024.godinu.

|  |  |  |  |  |  |
| --- | --- | --- | --- | --- | --- |
| **Razred** | **Skupina** | **Naziv rashoda** | **Plan 2024.** | **II izmjene za 2024.** | **Iznos izmjene** |
|  |  | **RASHODI UKUPNO** | **2.471.570,00** | **2.816.470,00** | **344.900,00** |
| **3** |  | **Rashodi poslovanja** | **887.770,00** | **926.820,00** | **39.050,00** |
|  | 31 | Rashodi za zaposlene | 259.100,00 | 265.100,00 | 6.000,00 |
|  | 32 | Materijalni rashodi | 438.280,00 | 471.330,00 | 33.050,00 |
|  | 34 | Financijski rashodi | 1.550,00 | 1.550,00 |  |
|  | 36 | Pomoći dane u inozemstvo i unutar općeg proračuna | 4.800,00 | 4.800,00 |  |
|  | 37 | Naknade građanima i kućanstvima na temelju osiguranja i druge naknade | 57.900,00 | 57.900,00 |  |
|  | 38 | Ostali rashodi | 126.140,00 | 126.140,00 |  |
| **4** |  | **Rashodi za nabavu nefinancijske imovine** | **1.583.800,00** | **1.889.650,00** | **305.850,00** |
|  | 41 | Rashodi za nabavu ne proizvedene dugotrajne imovine | 15.000,00 | 7.700,00 | -7.300,00 |
|  | 42 | Rashodi za nabavu proizvedene dugotrajne imovine | 601.100,00 | 777.250,00 | 176.150,00 |
|  | 45 | Rashodi za dodatna ulaganja na nefinancijskoj imovini | 277.700,00 | 1.04.700,00 | 137.000,00 |

**Skupina 31** – Rashodi za zaposlene ovim Izmjenama i dopunama planiraju se u iznosu od 265.100,00 EUR, a odnose se na rashode za plaću općinske načelnice, zaposlene u Jedinstvenom upravnom odjelu Općine Lastovo i rashode za zaposlene kod proračunskog korisnika – Dječji vrtić Biser Lastova. Povećanje od 6.000,00 eura odnosi se na povećanje plaća u Dječjem vrtiću Biser Lastova.

**Skupina 32** – Materijalni rashodi planiraju se II Izmjenama i dopunama iznosu od 471.330,00 eura.

Povećanje iznosi 33.050,00 eura. Struktura materijalnih rashoda na razini Općine Lastovo sastoji se od naknada troškova zaposlenima (naknade za prijevoz, službena putovanja, seminari,), rashodi za materijal i energiju (uredski materijal, električna energija, plin kod proračunskog korisnika, motorni benzin, materijal i dijelovi za tekuće i investicijsko održavanje građevinskih objekata, postrojenja i opreme, prijevoznih sredstava, sitni inventar, rashode za usluge (telefon, pošta, prijevoz, održavanje javnih površina, nerazvrstanih cesta, zelenih površina, građevinskih objekata i druge komunalne infrastrukture, održavanje i sanacija kulturnih dobara, troškovi promidžbe i informiranja, komunalne usluge, zdravstvene i veterinarske usluge, intelektualne usluge, računalne usluge te usluge tekućeg i investicijskog održavanja), ostalih rashoda poslovanja (naknade članovima predstavničkih i izvršnih tijela, premije osiguranja, organizacije manifestacija, sponzorstva, nagrade, troškove protokola i drugo)

**Skupina 34** – Financijski rashodi uključuje usluge banaka i usluge platnog prometa kao i zatezne kamate, planirani iznos 1.550,00 eura, nema izmjena.

**Skupina 36** – Pomoći dane u inozemstvo i unutar općeg proračuna planirane su u iznosu od 4.800,00 eura, a odnose se na subvencije smještaja nastavnika sa nepunim radnim vremenom, nema izmjena.

**Skupina 37** – Naknade građanima i kućanstvima na temelju osiguranja i druge naknade odnose se na naknade građanima temeljem Socijalnog programa Općine Lastovo u iznosu od 57.900,00 eura te nema izmjena.

**Skupina 38** – Ostali rashodi planirani su za 2024. godinu u iznosu od 126.140,00 eura te nema izmjena, a odnose se na:

|  |  |  |  |
| --- | --- | --- | --- |
|  |  |  |  |
|  | 38 | Financiranje političkih stranaka | 1.000,00 |
|  | 38 | Sufinanciranje udruga iz oblasti socijalne skrbi | 12.500,00 |
|  | 38 | Sufinanciranje udruga iz oblasti kulture | 13.000,00 |
|  | 38 | Sufinanciranje udruga iz oblasti športa | 15.000,00 |
|  | 38 | Sufinanciranje iz oblasti zaštite i spašavanja | 2.000,00 |
|  | 38 | Župni ured | 540,00 |
|  | 38 | HGSS | 7.350,00 |
|  | 38 | Tekuće donacije DVD-u Lastovo | 15.000,00 |
|  | 38 | Donacije udrugama poljoprivreda | 1.000,00 |
|  | 38 | Sufinanciranje obnovljivih izvora energije | 1.400,00 |
|  | 38 | Donacije TZ Lastovo | 13.200,00 |
|  | 38 | Kapitalne donacije obrtnicima | 3.500,00 |
|  | 38 | Donacije udrugama zaštite zdravlja | 1.000,00 |
|  | 38 | Kapitalne donacije za nabavu ultrazvuka | 10.000,00 |
|  | 38 | Tekuće donacije župnim uredima | 6.650,00 |
|  | 38 | Pokriće gubitka poduzeća u vlasništvu općine Lastovo | 37.000,00 |

**Skupina 41, 42, 45** – Unutar rashoda za nabavu imovine, rashodi za nabavku neproizvedene dugotrajne imovine planirano je 15.000,00 eura, II. Izmjenama i dopunama planira se 7.700,00 EUR a odnose se na otkup zemljišta na Trgu Lastovskog poklada.

Unutar rashoda za nabavu proizvedene dugotrajne imovine – skupina 42 – za 2024. godinu planirano je utrošiti 601.700,00 eura te za dodatna ulaganja na nefinancijskoj imovini 967.700,00 eura, II Izmjenama i dopunama planira se izmjena u skupini 42 na iznos 777.250,00 eura te u skupini 45 na iznos 1.104.700,00 eura, kako slijedi

|  |  |  |  |
| --- | --- | --- | --- |
|  | **4** | **Rashodi za nabavu nefinancijske imovine** | **1.889.650,00** |
|  | 41 | Otkup zemljišta Trg lastovskog poklada | 7.700,00 |
|  | 42 | Računalna oprema JUO | 1.850,00 |
|  | 42 | Nabava osobnog vozila | 4.000,00 |
|  | 42 | Nabava rasvjetnih tijela JR | 2.500,00 |
|  | 42 | Stambeni objekt čzgr 1125, Ubli | 83.000,00 |
|  | 42 | Strategija zelene infrastrukture | 20.000,00 |
|  | 42 | Projektna dokumentacija otpadne vode | 30.000,00 |
|  | 42 | Projektna dokumentacija parking | 2.700,00 |
|  | 42 | Projektna dokumentacija rekonstrukcija JR | 2.700,00 |
|  | 42 | Prostorno planska dokumentacija | 6.700,00 |
|  | 42 | Projektna dokumentacija aglomeracija otoka Lastova | 15.000,00 |
|  | 42 | Prometni elaborat | 15.000,00 |
|  | 42 | Komunalna oprema | 125.000,00 |
|  | 42 | Komunalna vozila | 67.000,00 |
|  | 42 | Izgradnja parking u Lastovu | 7.000,00 |
|  | 42 | Projektna dokumentacija nerazvrstanih cesta | 20.000,00 |
|  | 42 | Šetnice | 30.000,00 |
|  | 42 | Projekt bašta Dolac | 100.000,00 |
|  | 42 | Dokumentacija Palac | 5.000,00 |
|  | 42 | Dom umirovljenika | 60.000,00 |
|  | 42 | Uredska oprema i namještaj dječji vrtić | 4.500,00 |
|  | 42 | Državna cesta /dio/ prijenos | 166.300,00 |
|  | 45 | Uređenje mjesta Lastova | 180.000,00 |
|  | 45 | Uređenje otok Prežba | 72.000,00 |
|  | 45 | Sanacija malonogometnog igrališta Ubli | 8.000,00 |
|  | 45 | Sanacija stanova | 60.000,00 |
|  | 45 | Sanacija kino sale | 110.000,00 |
|  | 45 | Inv. Održavanje poslovnih prostora | 29.000,00 |
|  | 45 | Sanacija Doma mladih | 40.000,00 |
|  | 45 | Sanacija crkvica | 47.700,00 |
|  | 45 | Dodatna ulaganja zgrada vrtića | 5.000,00 |
|  | 45 | Uređenje plaža | 53.000,00 |
|  | 45 | Sanacija vijećnice | 500.000,00 |
|  |  |  |  |

**C. PRENESENI VIŠAK ILI MANJAK**

Za 2024. godinu planiran je višak u iznosu od 188.350,00 eura, a odnosi se na višak iz prošlih godina.

**POSEBNI DIO**

Obrazloženje posebnog dijela proračuna sastoji se od obrazloženja programa koje se daje kroz obrazloženje aktivnosti i projekata zajedno sa ciljevima i pokazateljima uspješnosti iz Provedbenog programa Općine Lastovo za mandatno razdoblje 2021. – 2025. kojeg je donio Općinski načelnik 27.12.2021. godine.

Planom Proračuna Općine Lastovo za 2024. godinu te projekcijama za 2025. -2026. godinu Općina Lastovo nastavlja sa realizacijom prioriteta djelovanja utvrđenim Provedbenim programom:

* Jačanje otpornosti gospodarstva i povećanje ulaganja u održivo i digitalno gospodarstvo
* Poboljšanje kvalitete života te unapređenje ljudskog kapitala
* Očuvanje okoliša, poboljšanje povezivosti i održivo korištenje baštine
* Unapređenje upravljanja razvojem

Nadalje definirano je i propisano 12 mjera za provedbu ciljeva s ključnim aktivnostima i to:

Mjera 1.1.1: Potpore za unapređenje kavlitete i tržišne prepoznatljivosti proizvoda i usluga

Mjera 1.2.1: poboljšanje kvalitete turističke ponude i upravljanja destinacijom

Mjera 1.2.2: Razvoj selektivnih oblika turizma

Mjera 1.2.3: poboljšanje konkurentnosti u poljoprivredi i ribarstvu

Mjera 2.1.1: Unapređenje obrazovne infrastrukture, kvalitete programa i ljudskih resursa u

obrazovanju

Mjera 2.1.2: osnaživanje sustava socijalne uključenosti

Mjera 2.1.4: Poticanje kulturnog stvaralaštva

Mjera 2.1.5: Unapređenje sportskog programa

Mjera 2.2.1: planiranje i provedba aktivnosti za poboljšanje demografskih prilika

Mjera 2.2.2: Jačanje politike stanovanja u funkciji demografske obnove

Mjera 3.1.1: Unapređenje gospodarenja vodama i otpadom

Mjera 3.1.2: Unapređenje energetske infrastrukture, povećanje energetske učinkovitosti i

korištenja obnovljivih izvora energije

Mjera 3.1.3: Razvoj sustava praćenja, obrazovanja i informiranja o okolišu

Mjera 3.2.1: Poticanje cjelovitog razvoja prometne infrastrukture

Mjera 3.2.3: Ulaganje u zelenu mobilnost i poticanje razvoja pametnih rješenje u prometu

Mjera 3.3.1: Očuvanje, valorizacija i održivo korištenje prirodne i kulturne baštine

Mjera 4.1.1: jačanje kvalitete lokalnih institucija

Mjera 4.2.1: Poboljšanje sustava vatrogastva

Mjera 4.2.2: Jačanje ostalih sustava civilne zaštite

Ovim provedbenim programom određeni su razvojni ciljevi, prioriteti i mjere kojim se stvaraju uvjeti za jačanje konkurentnosti i realizaciju razvojnih potencijala, nastoji se ostvariti održiv društveno-gospodarski razvoj svih dijelova Općine Lastovo.

Općina Lastovo svakodnevno radi na jačanju razvoja poljoprivrede i turizma te gospodarstva kao temelj za razvoj ostalih sastavnica života na području Općine Lastovo koji doprinose bogatom društvenom životu te kulturnom i sportskom djelovanju.

U posebnom dijelu Proračuna Općine Lastovo za 2024. godinu prikazani su rashodi raspoređeni po programskoj klasifikaciji.

**GLAVA 00101**

**PROGRAM 1001 – REDOVAN RAD PREDSTAVNIČKOG I IZVRŠNOG TIJELA** odnosi se na poslovanje Općinskog vijeća i Općinske načelnice Općine Lastovo. Unutar ovog razdjela planirani su rashodi u ukupnom iznosu od 47.100,00 eura, a odnose se na aktivnosti:

* Poslovanje Općinskog vijeća
* Poslovanje općinske načelnice
* Donacije političkim strankama

**Opći cilj**: osigurati stanovnicima participaciju u odlučivanju kroz predstavnike koji se na izborima biraju u predstavničko tijelo, te potrebne uvjete za njihov rad kroz donošenje kvalitetnih odluka i zaključaka s ciljem poboljšanja života na području Općine Lastovo.

**Pokazatelj uspješnosti:** Broj donesenih akata, broj održanih sjednica, postotak dodijeljenih priznanja te financijskih sredstava političkim strankama koje participiraju u radu Općinskog vijeća.

**GLAVA 00201**

**PROGRAM 1002 JEDINSTVENI UPRAVNI ODJEL** Ovaj program odnosi se na poslovanje Jedinstvenog upravnog odjela Općine Lastovo. Program se sastoji od sljedećih aktivnosti i projekata:

* Redovna djelatnost jedinstvenog upravnog odjela
* Nabavka računalne opreme

Sredstva potrebna za provođenje ovog programa u 2024. godini iznose 137.980,00 EUR. Planirana sredstva odnose se na plaće zaposlenika u Jedinstvenom upravnom odjelu i ostale rashode za zaposlene, nabavku uredskog materijala, nabavku uredskog namještaja i računalne opreme kao i usluge tekućeg i investicijskog održavanja zgrade, opreme, računalne usluge, troškove telefona, poštarine, usluge promidžbe i informiranja.

**Opći cilj:** Izvršavanje poslova iz djelokruga rada, priprema i objava svih akata, provođenje donesenih odluka, praćenje njihova izvršavanja, poslovi nabave potrebni za funkcioniranje Jedinstvenog upravnog odjela. Kvalitetno i odgovorno vođenje poslova u svrhu koju je odjel i osnovan, transparentan rad, informacije dostupne građanima i svakodnevan rad sa strankama.

**Pokazatelj uspješnosti:** Usklađivanje općih akata sa zakonom i aktualnom zakonskom regulativom, redovno organiziranje sjednica Vijeća, objava odluka Općinskog vijeća, praćenje aktivnosti korisnika koji se financiraju iz proračuna te uspješno izvršavanje svih obveza Jedinstvenog upravnog odjela.

**PROGRAM 1003 ODRŽAVANJE KOMUNALNE INFRASTRUKTURE** Ovim programom Općina Lastovo nastavlja sa održavanjem standarda komunalne opremljenosti. Program obuhvaća održavanje javnoprometnih površina kroz održavanje potpornih i ogradnih zidova, platoa, prometne signalizacije, održavanje nerazvrstanih cesta krpanjem kolnika, presvlačenjem pohabanog sloja asfalta, održavanje javne rasvjete putem opskrbe energijom i održavanje postojećih rasvjetnih tijela. Sredstva potrebna za provedbu programa održavanje komunalne infrastrukture u 2024. godini iznose 393.200,00 EUR. II. Izmjenama i dopunama planira se 481.600,00 eura.

Program se sastoji od slijedećih aktivnosti i projekata:

* Intervencije kod iznenadnog onečišćenja mora
* Održavanje i čišćenje puteva i javnih površina
* Sanacija divljih odlagališta
* Održavanje nerazvrstanih cesta i puteva
* Održavanje javne rasvjete
* Uređenje mjesta Lastova
* Uređenje otoka Prežba
* Sanacija malonogometnog igrališta

**Opći cilj:** Održavanje i podizanje komunalnog standarda na području Općine Lastovo.

**Pokazatelj uspješnosti:** postotak uređenja javnih površina, cesta, rasvjetnih tijela, broj uređenih kupališta i plaža.

**PROGRAM 1004 ODRŽAVANJE IMOVINE** Ovim programom Općina Lastovo nastavlja sa održavanjem nekretnina u vlasništvu Općine, stanova, poslovnih i drugih prostora. Sredstva potrebna za provedbu ovog programa u 2024. godini iznose 739.600,00 EUR. II. Izmjenama i dopunama planira se 783.600,00 eura.

Program se sastoji od slijedećih aktivnosti i projekata:

* Održavanje stanova
* Održavanje poslovnih i ostalih prostora
* Sanacija vijećnice
* Sanacija kino sale
* Darovanje zgrade čzgr. 1125 Ubli
* ESCO model zamjene rasvjetnih tijela
* Održavanje pomorskog dobra

**Opći cilj:** Održavanje i podizanje komunalnog standarda na području Općine Lastovo.

**Pokazatelj uspješnosti:** postotak uređenja javnih površina, cesta, rasvjetnih tijela.

**PROGRAM 1005 PLANOVI, STUDIJE, PROJEKTI I PODLOGE –** ovim programom se planiraizrada prostorno planske i razne projektne dokumentacije koja je neophodna za daljnje aktivnosti na održavanju i izgradnji komunalne infrastrukture i drugih objekata, te uređenja na području Općine Lastovo. Planirana sredstva iznose 103.100,00 eura, II. Izmjenama i dopunama planira se 105.100,00 eura, a odnose se na aktivnosti:

* Prostorno plansku dokumentacija
* Članstvo u LAG 5
* Strategija zelene infrastrukture
* Projekt odvodnje otpadni voda
* Projektna dokumentacija za parking
* Projektna dokumentacija za rekonstrukciju javne rasvjete
* Utvrđivanje vlasništva nad nekretninama
* Projektna dokumentacija aglomeracije otoka Lastova
* Prometni elaborat za područje Općine Lastovo

**Opći cilj:** Provedba aktivnosti kojima se poboljšava sustav upravljanja prostorom, imovinom, vodama i otpadom, gospodarenje otpadom, u skladu s nacionalnim i EU ciljevima.

**Pokazatelj uspješnosti:** Broj izrađenih strategija, projeknih dokumentacija i studija te broj realiziranih projekata sukladno istima.

**PROGRAM 1006 IZGRADNJA KOMUNALNE INFRASTRUKTURE** temelji se na Programu gradnje objekata i uređaja komunalne infrastrukture Općine Lastovo za 2024. godinu i njime se nastoje zadovoljiti potrebe za komunalnom opremljenošću svakog pojedinog mjesta u Općini Lastovo. Ukupno planirana sredstva za realizaciju ovog programa za 2024. godinu iznose 370.700,00 EUR, II. Izmjenama i dopunama planira se 541.700,00 eura.

Program se sastoji od:

* Deponij smeća
* Trg Lastovskog poklada – cesta - parking
* Nabava komunalnih vozila
* Izgradnja nerazvrstanih cesta
* Šetnice
* Parking u Lastovu
* Kapitalni projekt bašta Dolac
* Državna cesta D11 -dio, prijenos u vlasništvo Općine Lastovo
* Sportsko igralište Ubli

.

**Opći cilj**: Izgradnja objekata i uređaja komunalne infrastrukture i predaja istih na korištenje stanovnicima.

**Pokazatelj uspješnosti:** Broj i vrsta izgrađenih javnih površina, cesta, groblja, postavljenih rasvjetnih tijela te postotak izgrađenosti komunalne infrastrukture.

**PROGRAM 1007 PROGRAMSKA DJELATNOST U KULTURI** – Ovim programom nastoje se osigurati uvjeti za zadovoljavanje raznih kulturnih potreba stanovnika Općine Lastovo kroz organizirano uključivanje djece i mladih u kulturne aktivnosti, animiranje stanovnika putem kulturnih događaja, pomoći udrugama u kulturi pri djelovanju kao i poticati razvoj religijske kulture. Sredstva planirana za provođenje ovog programa u 2024. godini iznose 157.250,00 eura, II. Izmjenama i dopunama planirana sredstva iznose 159.500,00 eura.

Program se sastoji od sljedećih aktivnosti i projekte:

* Knežev dvor i etnološka zbira sv. Ivan
* Sanacija Doma mladih
* Sanacija crkvica
* Potpore udrugama u kulturi
* Lastovski statut

**Opći cilj**: Organizirano uključivanje djece i mladih u kulturne aktivnosti, animiranje stanovnika putem kulturnih događaja, razvoj religijske kulture, uređenje i obnova kulturnih spomenika.

**Pokazatelj uspješnosti**: Broj organiziranih i održanih kulturnih akcija i manifestacija te postotak dodijeljenih sredstava udrugama u kulturi.

**PROGRAM 1008 PROGRAMSKA DJELATNOST U SPORTU** ovim programom nastoji se poticati razvoj amaterskog sporta i rekreacije na području Općine Lastovo uz animiranje djece i mladih, ali i ostalog stanovništva. Iznos osiguranih sredstava za 2024. godinu za provođenje ovog programa je 15.000,00 EUR. II. Izmjenama i dopunama Proračuna planira se 16.000,00 eura.

Program se sastoji od:

* Potpore udrugama u sportu

**Opći cilj:** Promicanje zdravog načina života i kretanja te promicanje Općine Lastovo kroz razne sportske manifestacije.

**Pokazatelj uspješnosti:** Broj djece i mladih uključen u organizirane sportske aktivnosti. Iznos potpore za udruge u sportu.

**PROGRAM 1009 OPĆINSKI PROGRAM SOCIJALNE SKRBI** – ovim programom Općina Lastovo nastoji pomoći socijalno ugroženom stanovništvu, ali i mladim obiteljima sa područja Općine Lastovo kroz dodjelu pomoći za troškove stanovanja, jednokratne novčane pomoći osobama. Osim zadovoljavanja socijalnih potreba kroz ovaj Program Općina Lastovo nastoji i poboljšati demografske uvjete mladim obiteljima kroz isplatu naknada za novorođenčad, sufinanciranje boravka djece u vrtićima (za drugo i svako sljedeće dijete). Osigurana sredstva za Općinski program socijalne skrbi za 2024. godinu iznose 129.640,00 eura. II. Izmjenama i dopunama planira se 136.640,00 eura. Program se sastoji od:

* Stipendije
* Potpore za novorođenčad
* Ostale socijalne pomoći
* Izgradnja doma umirovljenika
* Potpore udrugama u socijalnoj skrbi
* Program stambenog zbrinjavanja

**Opći cilj:** Pomoć socijalno ugroženim obiteljima ali i pomoć demografskom razvoju Općine kroz sufinanciranje boravka djece u vrtićima i sufinanciranje prijevoza učenika i studenata, potporama za novorođenčad te podrškom rada udruge u socijalnoj skrbi.

**Pokazatelj uspješnosti:** Broj dodijeljenih jednokratnih pomoći, broj i iznos dodijeljenih pomoći za pokrivanje troškova stanovanja, broj dodijeljenih naknada za novorođenčad, iznos potpore udruzi u socijalnoj skrbi.

**PROGRAM 1010 PROGRAM ZDRAVSTVENE ZAŠTITE –** ovim programom Općina Lastovo nastoji poboljšati kvalitetu života i zdravstvenu skrb cjelokupnog stanovništva na otoku Lastovu. Osigurana sredstva za ovaj program za 2024. godinu iznose 13.500,00 eura. II. Izmjenama i dopunama planira se 5.500,00 eura. Program se sastoji od:

* Zaštite životinja
* Potpore udrugama u zaštiti zdravlja
* Dezinsekcija
* Sufinanciranje ljetne ambulante

**Opći cilj:** Provesti mjere zaštite i unaprijeđenja kvalitetnog liječenja stanovništva na području Općine Lastovo te će se i u 2024. godini pružiti financijska potpora udruzi u zdravstvu, Domu zdravlja te ugovoriti uskuga dezinsekcije i kastracije slobodnoživućih mačaka.

**Pokazatelj uspješnosti:** Iznos dodijeljenih potpora u zdravstvu. Broj kastriranih slobodnoživućih mačaka. Broj obavljenih dezinsekcija.

**PROGRAM 1012 RAZVOJ TURIZMA –** ovim programom planira se razvoj turizma na području Općine Lastovo kroz rad Turističke zajednice općine Lastovo, te uređenje i izgradnju plaža. Osigurana sredstva za ovaj program za 2024. godinu iznose 43.200,00 eura. II. Izmjenama i dopunama planira se 66.200,00 eura. Program se sastoji od:

* Sufinanciranje rada Turističke zajednice
* Plan upravljanja pomorskim dobrom

**Opći cilj:** Pružiti potporu za održavanje kulturnih događanja s posebnim naglaskom na događanja izvan turističke sezone, provoditi projekte jačanja međunarodne kulturne suradnje poticanjem rada Turističke zajednice. Kroz dodjelu ciljanih potpora želi se snažnije promovirati destinaciju. U svrhu doprinosa cilju konkurentnosti u turizmu naglasak je na boljem strateškom upravljanju, poticanju „zelenog i pametnog“ turizma, razvoju slabije razvijenih turističkih područja, razvoju selektivnih oblika turizma, te na produljenju turističke sezone.

Provođenjem Plana upravljanja pomorskim dobrom se promiče integralno upravljanje morskim okolišem i obalnim područjem

**Pokazatelj uspješnosti:** Vrijednost dodijeljenih potpora TZ-u za održavanje kulturnih događanja.

Realizirani projekti na pomorskom dobru.

**PROGRAM 1013 RAZVOJ PODUZETNIŠTVA –** ovim programom nastoji se pomoći razvoju poduzetništva na području Općine Lastovo kroz sufinanciranje internetske povezanosti, javnog prijevoza, uredovnih dana Javnog bilježnika, te kapitalnim donacijama poduzećima u vlasništvu Općine Lastovo. Osigurana sredstva za ovaj program za 2024. godinu iznose 84.900,00 eura, II. Izmjenama i dopunama planira se 85.300,00 eura. Program se sastoji od:

* Promicanje internetske povezanosti u lokalnoj zajednici
* Pokriće gubitka poduzeća u vlasništvu Općine Lastovo
* Sufinanciranje javnog prijevoza
* Sufinanciranje Javnog bilježnika

**Opći cilj:** Pružanje potpora mikro, malim i srednjim poduzetnicima kako bi unaprijedili svoje proizvode i usluge te kako bi bili prepoznatljivi na ciljanim tržištima.

Osiguranje dostupnosti javnih institucija i podizanje kvalitete života

**Pokazatelj uspješnosti:** Broj poduzetnika koji su primili potpore za promociju proizvoda i usluga

Broj putnika javnim prijevozom.

Broj stranaka u uredu javnog bilježnika uredovnim danima.

**PROGRAM 1014 RAZVOJ POLJOPRIVREDE –** ovim programom sufinancira se rad udruge u poljoprivredi. Osigurana sredstva za ovaj program za 2024. godinu iznose 1.000,00 eura. II. Izmjenama i dopunama planira se 4.000,00 eura. Program se sastoji od

* Program raspolaganja držanim poljoprivrednim zemljištem
* Potpore udrugama u poljoprivredi

**Opći cilj:** Potaknuti brži razvoj poljoprivrede. Poticat će se daljnje povezivanje i udruživanje poljoprivrednih proizvođača, posebno kroz LAG-ove te će se i dalje poticati promocija lokalnih proizvoda te pružanje potpore kroz edukativne aktivnosti.

**Pokazatelj uspješnosti:** Dane potpore udrugama u poljoprivredi.

**PROGRAM 1015 OBNOVLJIVI IZVORI ENERGIJE –** ovim programom sufinancira se korištenje obnovljivih izvora energije. Osigurana sredstva za ovaj program za 2024. godinu iznose 2.700,00 eura.

**Opći cilj:** Usvajanje najbolje svjetske prakse u području praćenja, obrazovanja i informiranja o okolišu kako bi se mogle adekvatno planirati aktivnosti zaštite okoliša te jačati svijest građana o utjecajima na okoliš i potrebi umanjenja negativnih utjecaja.

**Pokazatelj uspješnosti:** Broj organiziranih promotivno-edukativnih događanja u području zaštite okoliša

**PROGRAM 1016 ZAŠTITA OD POŽARA i CIVILNA ZAŠTITA** – Ovim programom se osiguravaju sredstva potrebna za rad Dobrovoljnog vatrogasnog društva Lastovo odnosno na redovno poslovanje DVD-a Lastovo, nabavu zaštitne opreme, održavanje skupne i pojedinačne opreme, vozila s naglaskom na dio opreme potreban za redovito servisiranje, te godišnja ispitivanja sukladno važećim zakonskim propisima. Također i za civilnu zaštitu i spašavanje. Osigurana sredstva za ovaj program za 2024. godinu iznose 19.400,00 eura. Program se sastoji od:

* Sufinanciranje djelatnosti DVD-a Lastovo
* Civilna zaštita i spašavanje
* Potpore udrugama zaštite i spašavanja
* Stožer civilne zaštite

**Opći cilj**: provođenje mjera zaštite i protupožarne zaštite i sigurnost građana

**Pokazatelj uspješnosti:** Opremljenost i spremnost vatrogasnog društva, broj intervencija, rad na preventivi, opremanje vatrogasaca. Opremljenost i spremnost civilne zaštite, broj intervencija. Iznos potpore za DVD Lastovo.

**GLAVA 00202**

**PROGRAM 1011 ODGOJA I OBRAZOVANJA – PRORAČUNSKI KORISNIK DJEČJI VRTIĆ BISER LASTOVA**

Općina Lastovo ima jednog korisnika proračuna: Dječji vrtić Biser Lastova.

Planom proračuna osigurana su sredstva u iznosu od 203.500,00 eura.

II. Izmjenama i dopunama Proračuna Općine Lastovo sredstva potrebna za rad Dječjeg vrtića Biser Lastova povećana su za 8.450,00 eura, te iznose 211.950,00 eura.

Ovim programom nastoji se osigurati dostupnost usluga dječjih vrtića i programa predškolskog odgoja svim stanovnicima, redovna isplata plaća i materijalnih prava radnicima Dječjeg vrtića. Dječji vrtić Biser Lastova proračunski korisnik je od samog osnutka, javna je ustanova u kojoj se ostvaruje program odgoja i obrazovanja, njege, zdravstvene zaštite i prehrane djece rane i predškolske dobi. Sjedište vrtića je u Lastovu.

Odgojno obrazovni rad odvija se kroz programe za rani predškolski odgoj, i redoviti jaslički program.

Sredstva potrebna za provedbu ovog programa za 2024. godinu iznose 211.950,00 EUR, i to: 170.200,00 EUR iz Proračuna Općine Lastovo, 27.750,00 EUR od sufinanciranja roditelja i 14.000,00 eura iz državnog proračuna. Razlog povećanja izdvajanja iz proračuna u odnosu na proteklu godinu je u povećanju osnovice za isplatu plaća dječjeg vrtića Biser Lastova, reguliranje materijalnih prava zaposlenika (naknada za prehranu, nagrade).

Izvori financiranja Dječjeg vrtića:

* Opći prihodi i primici 165.700,00 eura
* Vlastiti prihod vrtića 27.750,00 eura
* Prodaja imovine 4.500,00 eura
* Tekuće potpore iz proračuna RH 14.000,00 eura

**Opći cilj:** Humanističko-razvojni pristup odgoju i obrazovanju djece u izvan obiteljskim uvjetima, poboljšanje pružanja usluge predškolskog odgoja promicanjem prava djece, planiranjem i integriranim učenjem uz postizanje emocionalne i tjelesne dobrobiti za samo dijete.

**Pokazatelj uspješnosti:** Broj upisane djece i broj odgojnih skupina, broj aktivnosti koje se provode u okviru redovne djelatnosti, broj zadovoljnih roditelja načinom na koji se vodi briga o naobrazbi, prehrani, tjelesnim i intelektualnim aktivnostima djece.

REPUBLIKA HRVATSKA

DUBROVAČKO-NERETVANSKA ŽUPANIJA

OPĆINA LASTOVO

OPĆINSKO VIJEĆE

KLASA: 400-06/23-01/04

URBROJ: 2117-15-02-24-26

Lastovo, 23. rujna 2024. godine

PREDSJEDNIK OPĆINSKOG VIJEĆA

Gojko Antica